**Vasilij Grigorjeviĉ PEROV**, ruse *Василий Григорьевич Перов*; naskiĝis la 2-an de januaro 1834 en Tobolsko (Siberio), mortis la 10-an de junio 1882 en Moskvo) estis eminenta rusa pentristo, unu el la ceteraj fondintoj de la Rusa kolegaro de la moveblaj artaj ekspozicioj, kiuj nomis sin *Peredviĵniki* (ruse *Передви́жники*) t.e. migruloj.

Origino
-------

Bazilo Perov estis bastardo de barono *Gregorio Karloviĉ Kridener*, kiu servis kiel prokuroro de Tobolska gubernio de Rusia Imperio.
Kelkajn monatojn post la naskiĝo de Bazilo la barono edziĝis al lia patrino, sed laŭ tiamaj leĝoj li ne rajtis heredigi al la filo sian familian nomon Kridener kaj la baronan titolon.

Infaneco
--------

Kiam Bazilo estis kvinjara lia instruisto rimarkis liajn sukcesojn en kaligrafio kaj proponis al la gepatroj registri Bazilon sub elpensita familia nomo - **Perov** (ruse "pero" signifas "plumo").
En 1842 la familio ekloĝis en bieno Sablukovo situanta en *Arzamasa distrikto* de Niĵne-Novgoroda gubernio, en kiu Gregorio Kridener servis kiel bienestro. Tie Bazilo grave malsaniĝis je variolo kaj apenaŭ ne blindiĝis.

Juneco
------

Jam dum knaba aĝo Bazilo ŝatis pentri, tial post sukcesa fino de arzamasa distrikta lernejo la gepatroj direktis lin en tiean artan lernejon, kiun gvidis *Aleksandro Stupin*.

Studentaj jaroj
---------------

moskva (nun Rusia Akademio) Lernejo de pentrarto, skulpturo kaj arkitekturo
moskva (nun Rusia Akademio) Lernejo de pentrarto, skulpturo kaj arkitekturo. La ĉefa enirejo
Ekde 1853 Bazilo Perov estis studento de la moskva Lernejo de pentrarto, skulpturo kaj arkitekturo, en kiu lin instruis profesoroj Mikaelo Skotti, Apolono Mokrickij kaj Sergio Zarjanko.
Baldaŭ pro siaj sukcesoj Bazilo gajnis kelkajn prestiĝajn premiojn kaj medalojn.

Kariero de pentristo
--------------------

En 1861 Perov sukcese finis la lernejon kaj diplomitiĝis kiel libera pentristo. 
De tiam permanente kreskadis lia fameco en la rusa mondumo. Kolektanto Paŭlo Tretjakov, ĵus fondinta sian novan artan galerion, aĉetis la unuajn bildojn de Bazilo Perov: *"La vilaĝa procesio dum Pasko"*, *"Trojka (Trio)"* kaj *"La diletanto"* por eksponi ilin en ĝi.

Por perfektiĝi en pentrarto Perov aŭtune de 1862 forveturis en Eŭropon kune kun sia edzino Helena Edmundovna Ŝejns, al kiu li edziĝis antaŭ vojaĝo.
Dum du jaroj Perov pentris kelkajn bildojn en Parizo kaj en ceteraj eŭropaj urboj, sed li restis malkontenta pri ilia kvalito, ĉar li havis nesufiĉan inspiron ekster sia patrujo - Rusio.

Somere de 1865 la geedzoj revenis Rusion kaj ekloĝis en Moskvo ĉe Teodoro Rezanov, onklo de Helena.
En la patrujo denaska talento de Perov aperigis tutan sian potencon kaj la pentristo laboris preskaŭ senĉese. Dum kelkaj jaroj li pentris multajn ĉefverkojn, kiuj restigis senkompareblan spuron en la rusan pentrarton.
Novembre de 1870 Bazilo Perov ricevis rangon de profesoro kaj ekde marto de 1871 li komencis instrui pentrarton en la Lernejo, en kiu li mem antaŭe studis.

Familiaj malfeliĉoj
-------------------

En 1869 mortis lia juna edzino *Helena* kaj baldaŭ mortis ties du gefiloj: *Nikolao* kaj *Nadeĵda*. La vidvo restis kun plej juna fileto *Vladimiro* (li poste iĝis ankaŭ pentristo).
Bazilo Perov dum ĉasado malvarmumis kaj ekde tiam li suferis pro pneŭmonio. 

lia tombo en moskva Donskoj klostro

La dua edziĝo
-------------

En 1872 Perov duan fojon edziĝis al *Elizaveta Jegorovna Druganova*. Baldaŭ li aĉetis malgrandan bienon Strelkovo situantan proksime de ĉemoskva urbeto Klin. Tie lin provis kuraci kelkaj elstaraj medicinistoj, sed la malsano plifortiĝis kaj la 10-an de junio 1882 Bazilo Perov forpasis pro tuberkulozo.

Post funebrado en preĝejo troviĝinta apud la Lernejo de pentrarto, skulpturo kaj arkitekturo lian ĉerkon portis tra tuta Moskvo surŝultre liaj studentoj ĝis Donskoj klostro. Li estas sepultita en la klostra tombejo.

* Bazilo Perov en la Vikimedia Komunejo (Multrimedaj datumoj)
* Kategorio Bazilo Perov en la Vikimedia Komunejo (Multrimedaj datumoj)

Eksteraj ligiloj
----------------

* Perov en galerio de Olga biografio kaj pentraĵoj angle
* biografio kaj pentraĵoj ruse, angle

* Pariza brokantisto, 1864Pariza brokantisto, 1864
* Trojka , 1866Trojka , 1866
* Dronintino, 1867Dronintino, 1867
* Birdokaptisto, 1870Birdokaptisto, 1870
* Dormantaj infanoj, 1870Dormantaj infanoj, 1870
* Ĉasistoj piknikas1871Ĉasistoj piknikas1871
* Dramisto Ostrovskij 1871Dramisto Ostrovskij 1871
* Alveno de guvernistino en hejmon de komercistoAlveno de guvernistino en hejmon de komercisto
* Lasta taverno ĉe urbofinoLasta taverno ĉe urbofino
* Unuaj kristanoj en Kievo 1880Unuaj kristanoj en Kievo 1880
* Kristo sur Olivarba monto 1878Kristo sur Olivarba monto 1878
* Nikita Pustosvjat disputas pri konfesio 1881Nikita Pustosvjat disputas pri konfesio 1881


|  |  |
| --- | --- |
| Bibliotekoj | * PeEnEo: 285866
* GND: 118916157
* LCCN: n87939862
* VIAF: 80872273 77114358, 80872273
* ISNI: 0000 0001 0990 4426, 0000 0000 5692 6276
* SUDOC: 091976529
* BNF: 14605048z
* ULAN: 500006579
* MBA: 00df28e4-cae0-4b93-bf53-dd82371e1bc7
* RKD: 318864
* NKC: uk20181004909
 |